R5dwMg/zh-wiki-yue-long huggingface dataset:
GAME OVER 廣義上指遊戲結束嗰陣出現嘅字幕。喺多數平台嘅遊戲裏面，GAME OVER 通常係喺個玩家輸嗰時出現嘅，等玩家知自己衰咗，可以係「You lose」、「You died」、「Mission failed」、「wasted」或「busted」，及「****  OVER」等字樣。
隨著電腦硬體及軟體技術嘅進步，網上遊戲伺服器逐漸出現在小型嘅工作站伺服器，並且受到學生族群嘅歡迎，其中尤以MUD最具代表性。與此同時，傳統嘅單機遊戲也開始出現利用區域網絡進行小規模連線嘅形式，但多數以射擊或即時戰略遊戲為主，這類型網上遊戲進行時，需要交換數量驚人嘅同步訊息，因此通常較適合高速嘅區域網絡，難以實現人數規模更龐大嘅網上遊戲。
1990年代中，遊戲產業開始採用類似MUD架構嘅技術發展網上遊戲。此類架構不同於依賴高速區域網絡連線嘅射擊或即時戰略遊戲，取而代之嘅是藉由最佳化??嘅通訊協定及複雜嘅預測式演算法，來達成網上遊戲所需嘅資訊同步。
這類型嘅遊戲與MUD一樣，需要居中運算嘅遊戲伺服器，並且能夠實現萬人以上同時連線進行遊戲嘅規模。這種類型嘅遊戲後來被統稱為“大型多人網上遊戲，”，以和早期嘅區域網上遊戲有所區別。大型多人網上遊戲由於玩家人數和規模龐大嘅關係，通常屬於角色扮演遊戲類型，因此又可稱為Massively Multiplayer Online Role Playing Game 或MMORPG。
由早期傳統嘅單機遊戲因為網絡嘅普及而演變出來嘅遊戲大廳型，這一種類型嘅遊戲主要是藉由網絡來提供一個可以和其他嘅玩家一起進行該款遊戲或是進行對戰嘅入口，登入遊戲後會先進入一個遊戲大廳，再撮合數個玩家進入實際進行遊戲嘅地圖或牌桌。
這一種類型是由公司所架設嘅伺服器來提供遊戲，而玩家們則是由公司所提供嘅客戶端來連上公司伺服器以進行遊戲，而現在稱之為網上遊戲嘅大都屬於此類型。此類遊戲嘅特徵是大多數玩家都會有一個專屬於自己嘅角色，而一切存檔以及遊戲資訊均記錄在公司端。
此類遊戲大部分來自美國以及亞洲地區，這類型遊戲有雅典娜2、Ever Quest、Ferentus、Warhammer Online、world of warcraft、信長之野望Online、Lineage等等。
網絡遊戲運營商嘅盈利方式是通過遊戲產品在線運營，依靠“點卡”、“道具”、“激活碼”和其他一些“增值服務”嘅形式獲利。主流嘅收費方式為點卡收費和道具收費，其次還有“收稅”這種模式，即第三代。目前網絡遊戲嘅運營方式之所以能成為“娛樂行業”比較賺錢嘅模式嘅原因是通過“免費”這種概念，即免費下載、免費登陸、免費遊戲。
不法份子也緊隨其後，盜版嘅形式從以前嘅“直接”盜版安裝光碟侵權獲利，演變為現在嘅“間接”通過遊戲“外掛、輔助工具”來侵權獲利。這樣嘅方式具有隱蔽性高，技術門檻高，利潤更高，侵權速度更快，參與者更多、更廣，參與者門檻低嘅優點。
同時，也隨著這種伎倆嘅“科技含量”不高，對於有著多年遊戲經驗嘅老玩家來說，這類產品和運營商嘅圈套是肯定是逐漸無效嘅。導致在2010~2011年左右嘅期間，網遊行業發展出現放緩和後退嘅跡象。新公司大多是依靠“網頁遊戲”嘅形式進入，由於網遊行業相當混亂、“盈利手段之無恥”，高端玩家對大型客戶端遊戲產生了不少嘅負面情緒，轉而找些網頁遊戲過渡一下。
網頁遊戲嘅優點就更強了，基本上弄外掛嘅人都“懶得”去設計網頁遊戲用嘅外掛。網頁遊戲嘅品質那叫一個“不抱任何希望”，即使是對遊戲品質要求很高嘅玩家，去玩網頁遊戲嘅用戶基本都不太會“嚷嚷”，基本是抱著隨便玩玩，做好了隨時就不玩了嘅準備，也就沒太多嘅奢望了。
其實，“打算”進網遊行業嘅人，對網遊嘅期望值還是相當高嘅。說著說著可能就會說到民族、文化、原創、知識產權、國家之類嘅事情去了。不可否認，網遊現在已經在商家嘅努力下，和書籍版權、藝術扯到一塊了，一款網遊?
?已經是被形容成是一個“藝術品、文化作品”了，噱頭相當高尚，說到底也就是一個“撈錢工具”。如果中國不發展遊戲行業，國民還是可以通過代理服務器去玩國外嘅遊戲，這錢不就白白被外國人賺走了嘛。所以是禁了不行，不禁又不行…要么全世界一起禁，要么全世界一起被虛擬世界給打敗。
在網上遊戲中，玩家們會以虛擬貨幣來交易物品。但是有些玩家由於虛擬貨幣不足，所以就有了以實體貨幣去交換成虛擬貨幣或是購買虛擬物品嘅行為。由於此類行為直接關係到現實利益，並容易造成現實以及網上犯罪行為嘅發生，遊戲公司基本上都是嚴令禁止此類交易行為。
但由於網上遊戲中嘅角色等級、技能、裝備等等皆與遊戲時間有間接關係，有些玩家並沒有那麼多嘅時間來進行遊戲，所以也出現了購買帳號嘅行為。這也是網上犯罪行為開始達到高峰嘅時期，像是使用木馬或是後門程式盜取帳號或是網上詐騙等等都是常見嘅手法。
任天堂係喺1889年9月23號成立，當時係叫任天堂骨牌，主要出花札紙牌。1963年公司改叫任天堂之後，就開始撈第啲嘢。1970年代任天堂開始出電子遊戲，之後出電子遊戲同埋遊戲機成為任天堂嘅主要業務，喺電子遊戲方面嘅影響力遍及全世界。
家用遊戲機，又有叫電視遊戲機、電視遊樂器、或者家用主機等，係一種特定類型嘅遊戲機，設計嚟畀人喺屋企嗰度用嘅，通常做法係部機嘅電腦會負責做隻遊戲要做嘅運算，跟住將個畫面輸出喺一個電視熒光幕上面畀玩家睇。
手提遊戲機，又叫掌上遊戲機，亦有香港人稱佢為便攜式遊戲機或攜帶型遊樂器，簡稱掌機，係種流動裝置，源自1976年美國嘅Mattel公司開發首個Mattel Electronics Handheld Games系列，而首款上市產品為Mattel Auto Race。
由於大多數早期手提電話嘅機能所限，流動電話遊戲普遍比較簡單，畫面亦比較粗糙，更唔好講操作性啦。因此，益智類遊戲係常見嘅遊戲類型。目前由於智能電話、平板電腦等設備發展，電話處理信息嘅能力增強，逐漸出現咗更大畫面、更加複雜嘅流動電話遊戲。
另外，流動電話遊戲嘅銷售模式亦係個問題。雖然通過冇物理介質嘅網上商店或者GPRS下載可以節省成本，不過盜版仍然係個棘手嘅問題。為此，有啲廠商諗出咗將在線內容同本地內容捆綁嘅主意，玩家要在線激活先可以玩到完整嘅遊戲。
有唔少電子遊戲設計領域相關嘅工作者指，手機遊戲呢種新嘅遊戲類型，為遊戲設計帶嚟咗新嘅啟示，例如手機遊戲嘅一大特徵係唔似得電腦遊戲或者遊戲機遊戲有咁多掣畀玩家撳，所以一隻手機遊戲嘅操作系統唔可以太過複雜，於是就引起咗係噉跑遊戲等嘅創新－係噉跑遊戲係一種遊戲類型，特徵係唔使玩家控制主角前後郁，主角都會係噉向前跑，玩家淨係需要控制主角左右郁避開啲障礙物，例如 2011 年出嘅《Temple Run》就係噉。
目前最流行嘅流動電話遊戲程序語言係Java。由於大多數嘅流動電話都內置咗Java嘅運行環境，加上Java語言自身嘅跨平台特性，Java成為咗編寫流動電話遊戲嗰陣最常使用嘅語言之一。用於喺流動電話上運行喺Java一般按照J2ME標準進行編程。
電子遊戲本地化係指為咗將一隻遊戲軟硬件喺某個地區賣，而將個軟硬件翻譯成當地嘅語言等。本地化唔淨衹包括翻譯，仲有係為咗適應目的地嘅文化而對隻遊戲做某啲修改，例如係如果想將一隻遊戲賣去俄羅斯，就要剪走同性戀相關嘅情節。
獨立遊戲指喺冇發行商財政支援下製作嘅遊戲，好多時會比較大膽創新。獨立遊戲係喺21世紀開始興起嘅新力量，噉係因為互聯網嘅盛行令賣電子遊戲變得容易，再加上Unity等遊戲開發工具嘅出現令就算唔係專修電腦科學嘅人都有機會學整電子遊戲。
網遊官方宣佈停止營運後，有啲唔抌錢或抌咗好少錢嘅玩家會喺停止營運前提早退出遊戲或提早刪走遊戲角色數據。而抌咗好多錢啲玩家會睇情況，按網遊官方宣佈嘅措施而申請轉移或退錢，亦有啲玩家會提早賣號或轉號或賣走道具畀第啲人。
死畫面指因為遊戲程式有錯誤，而搞到玩家玩唔到落去嘅一種狀態。同一般嘅 bug 唔同，一般嘅 bug 衹可能搞到隻遊戲某一個關卡嘅某啲地方出錯，但嗰個關卡整體上仲係玩得到嘅，而死畫面係指個 bug 嚴重到嗰一個關卡根本完全玩唔到。
動態難度調控，係電子遊戲設計上嘅一個諗頭，指將一隻遊戲嘅程式設計成曉即時噉按玩家嘅能力，調整隻遊戲嘅難度相關參數－個程式一發覺隻遊戲對個玩家嚟講難得滯就降低難度，一發覺隻遊戲對個玩家嚟講易得滯就提高難度。
... 等等。順帶一提，除咗用玩家嘅表現之外，亦都有研究嘗試用玩家嘅情緒嚟做難度調節嘅基礎－例如係直接問玩家有乜感受或者用架生量度玩家嘅表情，並且靠噉嚟監察住玩家係咪覺得悶或者有挫折感。亦有研究者索性俾玩家揀係咪要做難度調控。
Hitscan 係打機用語，常用於射擊遊戲，指遊戲程式喺一個角色開火嗰陣，由把槍嗰度射束玩家睇唔到，速度近乎無限大嘅光出嚟，將同呢束光相交嘅嘢定為「俾呢個角色打中咗」。用 hitscan 嘅武器嘅子彈好似激光噉，唔需要時間飛去打中嘅嘢嗰度，但有好多射擊遊戲都會為求真實，將子彈設成具有有限嘅速度，而唔係用 hitscan。
布公仔物理係一種電腦動畫技術，指教部電腦處理一個角色嘅立體模型點樣跌低倒地嘅物理模擬。布公仔物理喺視像遊戲當中成日用到－喺廿一世紀初嘅 3D 視像遊戲當中，一個虛擬角色死嗰陣通常會用布公仔物理嚟控制個角色嘅立體模型倒地。
A 星搜尋演算法，簡稱「A*」，係電腦科學上一種常用嘅搵路用演算法。A 星搜尋演算法會攞一幅圖做輸入，並且運算出一條由指定起點去到指定終點嘅路線，喺廿世紀同廿一世紀初成日俾人用嚟教電子遊戲人工智能控制 NPC 喺遊戲世界入面移動。
好多廿一世紀初常見嘅機械都可以概念化想像成有限狀態機，例子有交通燈同自動販賣機... 呀噉。除此之外，有限狀態機嘅技術喺廿一世紀初嘅電子遊戲 AI 領域上亦都成日用－遊戲製作師可以將遊戲入面嘅敵人角色設計成有限狀態機，有「企喺度唔郁」同埋（一旦同玩家角色之間嘅距離細過特定數值
有關呢啲數學概念嘅詳情，可以睇吓集合論相關嘅嘢。喺運算能力上，有限狀態機渣過圖靈機，即係話有啲運算問題係圖靈機解得到，但有限狀態機解唔到嘅。不過有限狀態機喺工程學上依然相當有用，可以用嚟將好多種機械概念化。
有限狀態傳感機喺自然語言處理上成日會用到。自然語言處理泛指教人工智能程式處理自然語言嘅工作，好似係機械翻譯噉，機翻研究點樣用電腦軟件嚟幫手翻譯一啲用自然語言寫嘅文字，而一個程式做翻譯嗰陣，個程式要識睇嗮成句句子，甚至乎係成段嘢，了解當中每個字嘅意思先決定俾乜嘢輸出。
直至廿一世紀初為止，有限狀態機依然係其中一種最多人用嘅遊戲 AI 做法例如想像一個寫嚟教電腦玩射擊遊戲嘅 AI，個 AI 係一部有限狀態機，有「防守」、「進攻」同「去搵彈藥」等多個可能狀態，佢內置嘅 AI 演算法就要教佢幾時進入邊個狀態。
圖靈機同有限狀態機最大嘅分別在於圖靈機能夠改變自己條「帶」上面嘅符號－即係可以好似典型嘅廿一世紀電腦噉，曉儲起同改變自己內部有嘅數據。因為呢個緣故，圖靈機有足夠嘅運算能力模擬嗮所有現代電腦做得到嘅運算，而有限狀態機做唔到呢樣嘢。
人群模擬係指用電腦碼模擬一大班人或者第啲個體嘅移動，簡單講就係 foreach 個體，都要嗰個個體按某啲法則移動。喺現實應用上，人群模擬嘅演算法可以攞嚟做「模擬一棟建築物火燭起上嚟容唔容易俾人逃生」等嘅用途，而喺遊戲製作上就可以用嚟製作像真嘅人群環境。
想做彩現嘅人會首先整一個景檔案出嚟，呢個檔案會包含咗多種資訊，包括係「個景入面用咗啲乜嘢立體模型」、「每個立體模型喺邊個位置」、「光源喺邊」、「個鏡頭擺喺邊個位置」、同埋「幾何變換」呀噉，描述個景係點嘅。
現代嘅電腦動畫多數係用 3D 模型嚟整嘅，但係有陣時啲人仲係會因為藝術風格或者低頻寬等嘅因素而用 2D 圖像整電腦動畫。呢種技術廣泛噉俾人攞嚟整戲同埋電子遊戲，而當佢俾人用喺戲上面嗰陣，佢通常都會俾人稱之為「CGI」。
... 等等。一般嚟講，有某啲嘅組成部份係好多遊戲都會想用嘅，例如係爆炸嘅聲效噉，多數動作遊戲同戰略遊戲都會用得到，或者一樖樹嘅立體模型，可以喺好多唔同遊戲裏面用嚟製作遊戲嘅虛擬世界。因為噉，電子遊戲業界嘅人就有咗個諗頭，想為遊戲開發者一站式噉提供呢啲開發遊戲所需嘅資源。
例如廿一世紀初常用嘅遊戲引擎 Unity 同 Unreal Engine 會為用家提供呢啲資源之餘，仲會俾用家以「用踎士點擊同將物件拖入去遊戲世界」嘅方法製作遊戲世界－而唔係要用家齋靠編輯遊戲程式源碼嚟製作遊戲。
伺服器作為硬件嚟講，通常係指有好犀利嘅計算能力，可以畀好多用戶用嘅電腦。伺服器有好多同PC機唔同嘅地方，例如PC機喺一個時刻，只係服務一個用戶。伺服器同主機又有分別，主機係通過終端畀用户使用，而伺服器係通過網絡畀客户端嘅用户使用。
微軟亦出咗Microsoft Windows嘅伺服器版本，早期嘅Windows NT Server，後嚟嘅Windows 2000 Server、Windows Server 2003同埋Windows Server 2008，而家最新嘅係Windows Server 2016。
ping係一種電腦網絡工具，用嚟測試數據包能唔能夠透過IP協議到達特定主機。Ping 指一個訊號由一部電腦傳去另一部電腦，然後收訊號嘅電腦再傳個訊號返嚟話「收到訊號喇」總共花嘅時間，可以用嚟作為量度一個網上遊戲伺服器表現嘅指標。
擴張實境遊戲係用 AR 玩嘅遊戲。一隻典型嘅 AR 遊戲會用智能手機嚟玩，手機有 GPS 功能，可以探測用家嘅位置，並且按用家嘅位置提供遊戲體驗，例如 Pokémon GO 就係 AR 遊戲嘅例子，會喺地球嘅各位置分佈寵物小精靈，玩家可以喺現實入面行去啲位置度捉精靈，而且佢哋仲可以透過部手機睇到啲精靈。
打錢指透過係噉打機、賺遊戲內嘅貨幣賺錢嘅行為。舉個例說明，有隻 MMORPG，玩家可以透過打低遊戲內嘅怪獸賺遊戲內嘅錢，再喺隻遊戲入面買道具，但要係噉打怪獸係好重複性好悶嘅，於是就有人係噉打怪獸，賺遊戲內嘅錢，再透過將戶口賣俾第啲玩家等嘅方法賺現實世界嘅錢。
破壞者 喺打機用語上係指一啲喺多人電子遊戲當中，特登做啲嘢嚟令第啲玩家唔開心嘅玩家。例如可能喺一隻 MMORPG 裏面，有玩家成日惡意噉喺留言版上面留啲中傷性嘅留言 又或者喺一啲沙盒遊戲，例如Roblox、做個創世神等等用一啲方法破壞人哋嘅一啲建築或者作品。
喺網遊，由於外掛會令玩家長期喺掛機狀態，令伺服器用好多資源嚟處理唔係由人控制嘅角色，令營運成本增加，甚至令其他玩家入唔到遊戲畫面或指定玩家撈遊戲嘅速度降低得太犀利。所以網遊外掛會俾好多玩家反感，甚至俾管理員封號停權都得。
Clutch 係運動同電競嘅一個用語，指一個競爭者喺有巨大壓力嘅情況之下進行比賽，最後憑超卓嘅技術打贏。例如電競玩一隻隊制大逃殺遊戲，有個玩家，佢啲隊友冚唪唥死嗮，佢要獨自面對三個對手，但佢最後憑住高超嘅技術打贏，成個過程就係嗰個玩家作出嘅一個 clutch 。
喺廿一世紀嘅電子遊戲界，遊戲模組對一隻遊戲嘅成功愈加重要，因為一隻容易整模組嘅遊戲令玩家多咗方法嚟自我表達，間接俾玩家多咗種方法享受隻遊戲。有唔少遊戲開發者做遊戲編程嗰時會特登將隻遊戲嘅程式編成容易做模組，甚至乎索性發佈一啲整模組工具俾玩家用。
軟件授權係有法律性質嘅合同或指導，目的係規範受著作權保護嘅軟件使用或散佈行為。通常嘅授權方式會畀用戶來去用單一或多份該軟體嘅複製，因為若果冇授權而去用嗰個軟件，將違反著作權法畀嗰個軟件開發者嘅專屬保護。
終端使用者授權協定係指軟件開發者或者發行者授權用戶使用特定軟件產品時嘅規定，大多數私有軟件會有呢個協議，如果唔接受就冇得安装。不過自由軟件就比較少有呢個協議，例如GPL係一種授權協議，但唔限最終用戶。
故事以中國古代嘅仙妖神魔人鬼傳說為背景，以武俠、仙俠為題材，以宿命為主軸。遊戲獲得商業同評論嘅成功，各版本累計已售出百萬套。遊戲一經發售就獲得非常大嘅成功，並屢獲殊榮，令該遊戲成為中文電腦遊戲發展上嘅里程碑。
《仙劍奇俠傳》之後陸續發展出一系列續作同埋周邊產品，甚至被拍成電視劇。坊間亦有發燒友自行製作同人遊戲，或者發表改編小說，並喺網上廣泛流傳。 《仙劍奇俠傳》同大宇公司嘅另一作品《軒轅劍》並稱「大宇雙劍」。
新手係一種對於新嚟嘅人或初學者或未經過任何指定專業訓練啲人嘅稱呼。從20世紀尾開始，由於電腦喺好多家庭出現，「新仔」重可以形容唔識用電腦或電腦初學者，甚至喺網遊或用Linux嗰邊用到。雖然一詞帶有貶義性，但凈形容個人範圍，冇乜價值判斷行為。
馬利奧係由電子遊戲設計人宮本茂設計，並成為1981年出嘅Donkey Kong遊戲要控制嘅角色。1983年，馬利奧同佢新設計嘅細佬Luigi喺孖寶兄弟出場。多年嚟，馬利奧喺大概200隻遊戲出現過，馬利奧系列遊戲賣出咗超過2億份，成為歷嚟最好賣嘅電子遊戲系列。
喺馬利奧系列平台遊戲，動作主要包括跳起踩死敵人，同埋避開敵人攻擊。喺後來嘅3D遊戲，有時要同多個敵人打埋身肉搏戰，過關亦可能有唔同要求，好似係打敗敵人或者解決問題。喺成個系列，儲升級法寶係遊戲嘅一個主要部分。
喺2D遊戲，每一關都係線性，並分為幾個唔同嘅世界，每一關都有啲隱藏嘅嘢，同埋跳關水管。早期2D遊戲嗰啲關只得一個出口，下一關亦冇得揀。超級孖寶兄弟3係第一隻提供世界地圖嘅遊戲。喺遊戲裏面，啲關顯示喺地圖上面，馬利奧行邊條路都有得揀。
超級蘑菇係種紅色加白點嘅蘑菇，同馬利奧差唔多大細，喺超級孖寶兄弟首次出現。馬利奧一攞到個蘑菇就可以變大隻，可以打爛一啲磚頭，同埋中咗招亦只會變返細隻而唔會即死。喺超級馬利奧狀態，大多數包含一個超級蘑菇嘅箱會提供更強嘅升級法寶，例如火花。
火花，同樣喺超級孖寶兄弟首次出現，可以令馬利奧變成Fire Mario。Fire Mario可以掟火球做武器，打低敵人。另外又有冰花可以令馬利奧變成Ice Mario，喺超級馬利奧銀河可以喺水面同埋熔岩整個冰面出嚟行，而喺新超級孖寶兄弟Wii就可以掟冰球冰封敵人，並利用佢哋做平台或者掟死其他敵人。
水管係馬利奧系列一種常見嘅運輸方式。佢哋通常係綠色，但亦有啲係用第二啲色，並且有好多用途。水管可以通去遊戲裏面唔同地方，亦可能收埋敵人，又或者將馬利奧射上天。水管喺孖寶派對系列亦係一種法寶，可以跳去棋盤唔同地方。
瑪利奧，任天堂官方用國語譯名瑪利歐或普通話譯名馬里奧，係任天堂設計師宮本茂設計嘅一個遊戲角色。佢係一個大概廿幾歲，定居喺蘑菇王國嘅水電工。由於多次救出俾Koopa捉走嘅碧姬公主，成為蘑菇王國嘅英雄。相反，華利奧係蘑菇王國嘅衰人。
譯名問題係Mario喺華語地區遇到嘅嚴重問題。一開始，有啲盜阪商將佢譯做馬莉、馬肉，之後中國大陸同台灣地區最早譯做「瑪利」，而香港人普遍譯做「瑪利奧」。2010年嘅作品《新超級孖寶兄弟 Wii》嘅推出，台灣同香港任天堂官方譯佢做「瑪利歐」。
環係幾乎每一關都可以見到、有得儲嘅嘢。超音鼠儲環儲到咁上下就有嘢獎，好似獎隻。如果超音鼠喺身上有環嗰陣中招，就會跌晒啲環而唔會即死，之後只要啲環重未消失，超音鼠都有機會執返。喺唔少3D遊戲，超音鼠帶到過關嘅環可以當錢使。
Chaos Emeralds係擁有神秘力量嘅綠寶石，通常有七粒。佢哋係Doctor Eggman為征服世界而爭取嘅嘢，而超音鼠就要攞齊咁多粒Chaos Emeralds至可以完全打敗Doctor Eggman同埋得到最佳結局，但佢要攞到佢哋通常都有一定難度。
第一次玩嘅玩家通常要做角色創建，定立自己嘅角色有乜特性－玩家坐底要決定自己創立嗰個角色屬於邊種種族、係咩職業同埋能力值分佈呀噉，呢啲特性會對「有啲乜嘢行動係個角色可以採取嘅」有深遠影響。啱啱開始玩、乜都唔識嘅玩家成日會攞啲預先由其他人設好咗嘅角色嚟玩，玩到咁上下先試吓創立自己嘅角色。
參與冒險嘅玩家攞住自己嘅角色同埋第啲隻遊戲要用嘅架生，就可以開始「冒險」。一場冒險啱啱開始嗰陣，GM 會攞住佢手上啲素材，描述場冒險嘅背景，當中啲素材通常係由出版隻遊戲間公司整嘅，但亦可以係由 GM 自創。
詳細啲分嘅話，賽道仲可以分做永久性同非永久性兩種，非永久性嘅賽道喺賽車當中幾常見－大型賽車盛事可以涉及舉辦單位暫時封嗮座城市成個區嘅馬路，用個區啲馬路做賽車用嘅賽道，賽完車就執返乾淨佢，第日啲路又攞返嚟做正常嘢。
而自從廿一世紀開始，「彩蛋」呢個詞開始俾人用埋嚟指一套戲或者一本漫畫裏面製作者貪得意加嘅隱藏內容。彩蛋唔係 bug，bug 係一啲製作師唔預期嘅錯誤，而彩蛋唔單衹能夠完全正常噉作出功能，而且係製作師特登加嘅隱藏內容。
佢亦係中國大陸保存得最為完整嘅古代軍事防禦系統，家下係國家AAAA級重點風景區兼文化名城、中國長城文化之鄉同全國重點文物。尤其係佢嘅北門對出條馬路，屬102國道，向東北繼續行多8.2km路程即到遼寧葫蘆島。
美國州份係美國入面可以同美國聯邦政府共享主權嘅行政區，而家一共有50個。因為各個政治實體嘅主權同聯邦政府係共享嘅，所以一個美國人可以同時係聯邦嘅公民同埋佢所居住嘅州嘅居民。根據協定，各州嘅居民可以隨意更動佢地嘅戶籍同埋居住地喺聯邦裏面，喺州同州之間搬遷唔需要政府嘅同意，不過有啲特定嘅法庭命令限制嘅人除外。
羅馬共和國，正式嘅名係「元老院同羅馬人民」，係古羅馬嘅一個時期，由前509年羅馬人民趕走羅馬國王羅斯亞斯·他卡尼互斯·蘇巴巴斯到前27年凱撒大帝個養仔屋大維稱帝為止。羅馬共和國開創共和制，元首係兩位羅馬執政官，由元老院同人民大會去決定人選。
香港總督，人稱督憲、制軍或者兵頭，減筆爲港督或港憲，係英國管理香港嘅阿頭，由1843年管到1997年，總共有廿八位。因為佢係香港三軍總司令，所以亦都叫兵頭。港督係英國國王響香港嘅代表。1997年7月1號中華人民共和國接手香港之後，呢個職位就變成行政長官。
根據《英皇制誥》，香港總督擁有非常大嘅權力。1985年前，立法局所有嘅議員都係由港督委任，而喺局上所討論嘅一切議案最終需要得到港督同意並喺議案上簽名先可以通過。換言之，港督喺所有議案上亦有「最終否決權」。
除咗兩局議員外，總督亦有權委派法官同太平紳士嘅權力同對政府所有公務員進行紀律行動甚至解除公職。此外，港督亦有赦免囚犯同免除罰款嘅權力。更甚嘅係，因為港督係英王派駐香港嘅代表，而香港作為英國殖民地，所有官地屬英王所有，所以港督有權將官地授予其他人同埋機構。
昆士蘭簡稱昆州，係澳洲東北部一個州，亦係澳洲第二大嘅州，人口喺澳洲排第三，首府係布里斯班。昆士蘭同其他州好唔同，昆士蘭人口唔係集中喺首府，反而係分散喺唔同嘅主要城市，分別有黃金海岸、柬兹、湯士維、洛咸頓、麥卡伊等等。
布里斯班係昆士蘭嘅首府，人口最多，佔全州45.7%，其他城市有黃金海岸、柬兹、湯士維、洛咸頓、麥卡伊等。人口雖然比其他州分散，但東南部始終係人口最多嘅地區。呢區以布里斯班為中心，由沿岸有成200公里長嘅都市群構成，由路沙南至特威德河。
呢個州農業發達。全國嘅牛奶、香蕉、菠蘿、咖啡、煙草、花生、木材、豆類、蘋果、香蕉、菠蘿、木瓜、荔枝、芒果、穀物、甘蔗、棉花、等都主要喺呢度出產。礦產資源亦豐富，礦產量佔全國24%。主要礦產有鉛、鋅、銅、鈾、鋁礬土、錳、銀、金、鉬、煤、鐵礦砂、石油、天然氣、磷酸鹽、紅金石、蛋白石等等。
蔣介卿係屋企入面嘅大仔，同蔣中正係同老豆唔同阿媽嘅兄弟。佢細個嗰時，老豆蔣肇聰將佢過繼畀堂大佬蔣肇餘，所以佢同蔣中正嘅關係就疏遠咗。後嚟，另一個細佬蔣瑞青死咗之後，蔣介卿受到一班存心不良嘅人鼓吹，想去分細佬身家但係失敗，之後重攞訟詞嚟嚇後母王采玉。
曾經中過秀才，響1921年佢畀中國民主自由先驅、當時嘅廣東省公署政務廳廳長古應芬睇起，將佢推介到瓊州文昌縣做知事，之後又畀推介到英德縣做縣長，但係之後因為同貪污有關而畀人炒。響1928年，佢又一次畀人提拔，做海關監督，後嚟佢接替做浙江省政府委員。
蔣介卿同老婆有個仔叫蔣國秉，蔣國秉同老婆生一個仔四個女，仔叫孝倫、囡囡分別叫靜娟、志倫、環倫、明倫。蔣國秉響1982年死係台灣。另外，蔣介卿同妾侍有一個女叫蔣華秀，但係佢同老豆蔣介卿、大佬蔣國秉唔同，蔣華秀同叔父蔣中正嘅關係好到不得了，甚至仲親近過一般親生父囡。
蔣中正家族係以「兩蔣」為核心，家族成員遍佈全世界各地，橫跨黨、政、軍、商、學、演、藝等各界，家族後代成員好多都係混血兒。以兩蔣為軸心嘅「嫡系」，係近現代華人最大嘅家族政治力量。蔣氏家族對近現代史影響巨大，包括反袁世凱、國民革命軍東征、國民革命軍北伐統一中國、中國抗日戰爭、國共內戰、東西方冷戰、臺灣戒嚴時期海峽兩岸關係等事件都同蔣家有好直接嘅關係。
蔣家對中國政治嘅影響，係響蔣中正喺1914年出任討袁第一路軍司令開始，佢響1924年升做陸軍軍官學校校長，掌握中國國民黨軍權，以黨領軍，1926年成為國民革命軍總司令，領軍北伐，1927年喺南京成立國民政府，經過中國抗日戰爭同埋國共內戰，1949年領導中華民國政府搬去臺灣地區，死之前一直執掌坐中國國民黨總裁同埋中華民國總統職權。
蔣家祖籍浙江省奉化縣溪口鎮，世世代代都係賣鹽，但本身係個唔係幾出名嘅賣鹽家族。但係由蔣肇聰接手家業之後開始飛黃騰達，變成一個又出名、又有錢、重幾有勢力嘅家族，後嚟仲出咗蔣中正、蔣經國等出名嘅政治人物，令到蔣家變到好輝煌。
佢響日本東京赤坂東宮御所出世，響八歲嘅時候設立高松宮。響1920年，佢從學習院中等科退學，轉讀海軍兵學校，響1924年畢業，做上海軍少尉，加入帝國海軍。期間，佢曾經試過響日本戰艦長門上面服役。響1929年做終身日本美術協會總裁，1930年正式同德川喜久子結婚。
1932年響海軍砲術學校高等科畢業，做高雄同埋扶桑嘅分隊長。響1934年讀海軍大學校，響1936年畢業，期間升做海軍少佐。響1940年做比叡嘅砲術長，響1942年升上海軍大佐。二戰之後，佢再都冇做軍人。
柯咔金像獎，原名學院獎，係世界上其中一個最出名嘅電影獎項，每一年由美國電影藝術與科學學院頒發，旨在鼓勵好電影嘅創作同發展。第1屆奧斯卡金像獎頒獎禮於1929年5月16號舉行，而最近嘅第88屆於2016年2月28號舉行。
1927年5月4號，喺美國電影藝術同科學學院成立嘅宴會上面，與會者提議發起奧斯卡金像獎，重嚮1929年5月16號喺荷里活羅斯福飯店舉行第一次頒獎典禮。嗰時有大約270人去。第一個奧斯卡金像獎頒咗畀Emil Jannings，係奧斯卡最佳演員獎。
前十五屆，頒獎典禮都係喺酒店同宴會嘅方式進行，但後來因為與會人數越來越多，頒獎禮唯有改喺劇院。並先後喺中國大劇院、洛杉磯神聖大禮堂、梅爾羅斯街劇院、潘太及斯劇院、桑塔莫尼卡公民大禮堂 、洛杉磯音樂中心等地方舉行。
蕭萬長係臺灣政治人，嘉義市人。做過中華民國行政院院長同中國國民黨副主席，喺政壇上有個外號叫「微笑老蕭」。喺2000年嗰陣同連戰拍檔代表國民黨參選2000年總統大選。2007年6月23號，受國民黨總統候選人馬英九邀請，又再代表國民黨參選2008年中華民國總統選舉，成為副總統候選人，最後以過半數高票當選，成為第12任中華民國副總統。
2016年11月28號，佢跟沙比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但沙比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年75歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念兼全國悼念3日。
草蜢成員有蘇志威、蔡一智同埋蔡一傑。由於三個人嘅姓都係草花頭而改呢個名。佢哋喺1985年參加第四屆嘅新秀歌唱大賽，憑住《一起衝》入咗決賽，之後拜咗梅艷芳做師父，開始發展佢地嘅歌唱事業。1988年草蜢出咗第一隻同名大碟《草蜢》。
佢嚮2001年做環球唱片歌手，形象係「清新少女」、「少男殺手」，嚮音樂頒獎典禮係噉攞獎，做埋IFPI香港唱片「最暢銷本地女新人」。嚮2003年改做Emme Wong，改為性感跳舞形象示人，表現各種new jazz同free style舞步，重推出極具爭議性歌曲好似《戒男》、《Show Me Love》同《好睇》。
香港先生選舉係香港無綫電視自2005年起舉辦嘅男士選美活動，總決賽會喺每年嘅7月至8月期間舉行，大會口號係「創造男人新主義」。參賽者經過咗唔同形式嘅篩選而順利進入總決賽，勝出嘅香港先生將會代表香港參選世界先生選舉。
決賽嗰晚，大會安排一眾女性官方評判同埋現場六百至八百位公開招募嘅女性觀眾對參賽者進行評選，首先喺兩組分別選出嗰組嘅冠軍，並且喺兩位組別冠軍中選出該屆的香港先生。不過自2007年嗰屆開始，場外嘅觀眾可以參加匯應通電話投票，喺其餘落敗嘅參賽者入面揀一個嚟復活繼續參賽。
2015年，趙哲妤、鄭承隆、陳嘉華先後退出新民黨。同年，新民黨派42人出選第5屆香港區議會選舉，結果有26人當選。新民黨喺好多地區都有突破，好似離島區噉。但係加盟嘅公民力量區議員就損失唔少，喺沙田區就有七個區議員落馬，包括楊倩紅、陳國添、黃澤標、何國華、李錦明、鄧永昌同埋羅光強，區議會議席比結盟後少5席。
2016年，新民黨派出葉劉淑儀、田北辰、容海恩分別帶隊出選第6屆香港立法會選舉嘅香港島、新界西、新界東地區直選，結果全部當選。選舉之後，兩個連任嘅議員各有進一步打算。葉劉淑儀多次喺公眾場合或明或暗講話想選特首。
至於田北辰就打算競選立法會主席，不過同黨嘅葉劉淑儀冇支持佢，最終田北辰出選唔成，梁君彥就喺建制派拱照之下成為立法會主席。有傳田二少、葉太兩人因為噉而不和，甚至傳出田北辰會喺第5屆香港行政長官選舉之後退黨。
2019年，新一屆嘅區議會選舉在即，但係區議員方面有啲人選擇退黨，繼黃宇翰喺2018年11月因為對馬料水填海立場同黨唔同而退黨，同區嘅林松茵同元朗區王威信都相繼退黨，令區議員數目由19席跌到16席。但係與此同時，葉劉淑儀希望挑戰區議會議席，據聞佢會落戶區議會「十朝元老」蘇炤成嘅三聖區去接佢棒，劍指2020年立法會選舉嘅超級區議會議席，結果葉太亦都冇去選。
到2019年6月，政府推動逃犯條例修訂草案，引發軒然大波，身兼行會成員嘅葉劉淑儀，因為成日代表政府同公眾推銷條例，兼且態度強硬，民望插水。同時黨裏頭嘅退黨潮持續，喺修例引發大型反修例運動之後，西貢區譚領律、灣仔區李文龍同元朗區黃卓健先後「跳船」退黨，新民黨議席由16席跌到得返13席，連選超級區議會嘅門檻都唔過。
由於2020年立法會選舉戰況將會好激烈，新民黨於是引入初選機制，但係初選會開放畀非新民黨嘅人參選。當時已經預計，初選設立嘅目的，係為咗做低容海恩，並且捧自由黨嘅李梓敬上位，皆因容海恩喺呢四年嘅表現乏善可陳，葉劉同容海恩嘅關係亦都唔算好。
而李梓敬後來真係走咗去參加初選，更加想以自由黨+新民黨雙牌頭參選，不過自由黨嘅鍾國斌話佢唔尊重個黨，研究要踢佢出黨，但係李梓敬快一步，自己退黨先，全心全意參加新民黨嘅初選。呢個時候，容海恩就宣佈佢退出新民黨嘅初選，佢形容呢個機制似係為「某啲人」度身訂造，又講李梓敬呢排言論越嚟越激進，同新民黨格格不入。
2021年第7屆香港立法會選舉，新民黨派6人參選，當中廖添誠、葉劉淑儀、李梓敬參選香港島東選區、香港島西選區、新界東北選區地區直選，容海恩、陳家珮、黎棟國就參選選舉委員會界別，結果除咗廖添誠之外，佢哋全部當選。
新疆維吾爾族人受到中共嘅大清洗，受到迫害、強迫勞動、宗教歧視等議題，喺2014年起開始受到關注。而美國兩任國務卿蓬佩奧同布林肯，都將中國針對新疆維吾爾族嘅行為定義為「種族滅絕」。不過，新民黨有唔少成員，包括葉劉淑儀、李梓敬同潘國山，都曾經否認新疆種族滅絕。
葉劉淑儀曾經喺Twitter引中國女星迪麗熱巴作例子，質疑呢個說法。另外，喺2021年2月，葉劉淑儀訪問網上群組Save HK嘅創辦人，就再質疑指控無證據。葉劉淑儀喺Twitter嘅言論，當時就受到唔少外媒嘅批評同質疑。
另外，國際社會因為中共對新疆作出種族清洗嘅行為，對中國進行制裁，有啲時裝品牌亦宣布唔再用新疆棉，引起咗唔細嘅風波。葉劉淑儀亦隨即表態支持新疆棉花，李梓敬同潘國山亦曾經公開狙擊停用新疆棉嘅H&M，當時潘國山仲著住Nike嘅波鞋，李梓敬亦否認新疆有強制勞動同埋種族滅絕嘅情況。
盧頴萱2016年參選國際中華才藝小姐，當時畀傳媒叫「翻版朱千雪」，最後攞季軍同埋我最喜愛的中華才藝小姐。佢2017年報名參選香港小姐，不過最後廿強止步。2018年佢贏咗國際旅遊小姐香港區冠軍，代表香港到馬來西亞參選國際旅遊小姐全球總決賽，嗰陣傳媒叫佢做「翻版邵珮詩」。
邵珮詩喺香港出世，自細喺加拿大溫哥華成長。佢參選2012年度溫哥華華裔小姐競選，輸畀鄧佩儀攞亞軍。到2014年佢返香港參選香港小姐競選冠軍，同時攞到冠軍、「最上鏡小姐」同「友誼小姐」。2015年度佢代表香港參選國際中華小姐競選，並攞到亞軍。
陳曉華喺香港出世，籍貫廣東肇慶四會，早年入讀真光女書院，之後2018年喺香港中文大學護理系畢業，同年參加香港小姐競選，畀傳媒話似香港女星鍾楚紅同台灣女星許瑋甯。最後佢攞到冠軍，之後響2019年3月參選2019國際中華小姐競選，結果佢再次攞到冠軍。
響2020年，佢響電視劇《迷網》入面飾「蕭美婷」一角，但就畀人批評佢演技差兼講嘢黐脷筋，話佢唔應該擔正做女二，而係應該要繼續進修。陳曉華表示自己並冇黐脷筋，但係會改善，同年佢喺萬千星輝賀台慶贏得38萬港元大獎。
BLACKPINK係YG娛樂旗下嘅女子組合，由Jisoo、Jennie、Rosé同Lisa四個成員組成。BLACKPINK喺2016年8月8號推出單曲專輯《Square One》正式係韓國出道，2017年發行《Blackpink》，正式喺日本出道。
BLACKPINK係而家Spotify上面最多人關注嘅女子組合，亦係YouTube最受歡迎嘅音樂組合，係第一個韓國女子團體拎到《福布斯》雜誌「30 Under 30 Asia」，《福布斯》更加揀佢哋成為2019年韓國最有影響力嘅名人。
YG娛樂表示團體名BLACKPINK有否定粉紅色就係最靚嘅意思，意思係「靚唔代表所有嘢」，表示BLACKPINK成員唔止得個樣靚仲有實力。YG話BLACKPINK無隊長，因為唔同成員喺唔同領域上都有領導能力。
通貝里，係瑞典環保分子，主力關注全球變暖問題，2019年發起「為氣候罷課」行動，又喺同年聯合國氣候行動峰會發言嗰陣串爆各國領袖唔理氣候問題，講咗句「乜你哋咁沙膽㗎！」，而佢喺年底打低香港抗爭者等對手，攞到「時代年度風雲人物」殊榮，係歷嚟年紀最細嘅。
鳳飛飛，本名林秋鸞，係台灣女歌手、演員、主持人。喺桃園縣大溪鎮出世，喺台灣、東南亞同中國大陸好出名，佢嘅代表作《掌聲響起》家喻戶曉，喺1982年同1983年蟬聯攞到金鐘獎「最佳女歌星獎」，有「帽子歌后」、「勞工天使」花名，喺華人樂壇有好重嘅地位。
費明儀，SBS，BBS係香港聲樂人物，阿爸係導演費穆，亦係《大公報》社長費彝民嘅姪女。曾經走到法國深造聲樂，1964年創立「明儀合唱團」，喺音樂藝術界德高望重，係最早關注中國民族音樂嘅香港女高音，對中西音樂嘅修養頗深。
費明儀曾任香港藝術發展局音樂組主席、明儀合唱團音樂總監及指揮、香港合唱團協會主席、香港大學亞洲研究中心名譽研究院士、樂府音樂委員會主席、香港民族音樂學會會長、香港音樂專科學校校董及校長、華人女作曲家協會名譽主席、香港康樂及文化事務署音樂顧問、香港中樂團及United Friends' Orchestra資深顧問等。
同時亦擔任北京中央音樂學院客座研究員、中國藝術研究院音樂研究所客座研究員、中國音樂學院客座教授、天津音樂學院聲樂系教學顧問客座教授、吉林藝術學院客座教授、上海音樂學院名譽教授、廿世紀華人音樂經典藝術委員會委員同中華民族文化促進會的副主席等。
聲樂即係話用人聲嚟製造音樂嘅藝術，通過以發出人聲有關嘅各種技巧去制造音樂。而家嘅聲樂理論，都係由古典歌劇嘅發聲方式，即係由美聲嘅基礎上發展出嚟。舊時因為無咪同喇叭，所以唱歌嘅人會通過鼻腔共嗚、口腔肌肉控制等技巧，將把聲推到極限。
古典歌劇嘅發聲方式起源喺17世紀初意大利，之後由於醫學同解剖學慢慢進步，亦令聲樂以科學化嘅方式，發展出一套完整嘅人聲學問出嚟，呢套技術包括有聲帶張力、腹式呼吸、鼻腔共嗚、胸腔共鳴、頭腔共鳴、轉音、喉結固定、口腔抬高、身體音箱論等。
香港大概有384,000名天主教徒，為天主教徒服務嘅聖職人員計有司鐸296名、修士68名同修女474名。全香港共有51個堂區，包括40間教堂，31間小教堂同26間禮堂。彌撒聖祭以粵語進行，但有五分之三嘅堂區亦會用英語，有時亦會用菲律賓語。
主敎係高級嘅神職人員。主敎英文 Bishop 呢個詞源自希臘文「episkopos」，即「epi 由上往下」及「skopos 觀察者」，意為「監督」。依據早期敎會嘅傳統，祝聖主敎即係代表授予聖職聖事嘅圓滿性。
六十年代初，顧嘉煇得到邵逸夫同方逸華嘅資助，喺美國波士頓伯克利音樂學院留學。返到香港就喺邵氏憑一首電影插曲《夢》繼而開始咗佢嘅事業里程，之後又加入TVB做音樂總監。1981年又再到美國深造音樂半年，回港後繼續為無綫電視效力。
七十至八十年代，佢先後創作咗好多電視劇主題曲，當中以仙杜拉主唱嘅《啼笑因緣》掀起粵語流行曲熱潮。當中佢相當多嘅佳作都係由黃霑作詞。呢個後來被稱為「煇黃」嘅組合到今時今日仍受到誇讚。後來電視歌熱潮逐漸衰落，顧嘉煇開始減產，九十年代又移民加拿大，但兩個人間中都仲有合作，1998至千禧年初更喺香港紅館、廣州、星馬搞過幾次音樂會，反應熱烈。
少年墨索里尼喺當地小學過徂三年，之後被送到法恩扎一間慈幼會開嘅寄宿學校，後來同同學打交被踢出校。之後又喺福林波波利嘅卡爾杜奇師範學校繼續學業。1898年9月墨索里尼攞到初級技術文憑，同年，佢同同學再起衝突，呢次佢做徂旁聽生，但係都喺1901年以良好成績攞到畢業文憑。
喺阿爸嘅影響下，墨索里尼由細對鬥爭同社會主義有興趣，佢成日喺學校發起反抗運動而且勸極唔聽，甚至喺校長派佢喺當地戲院紀念歌曲作家威爾第嘅慶典上公開演講時，佢居然發表針對該人物時代社會狀況嘅批評同指責，有份米蘭嘅報紙就嗌佢「學生同志墨索里尼」。
墨索里尼自學校畢業後，考到一張小學先生證書，去徂瑞吉艾米里歐教書，一年之後就因為行為不檢被解聘。之後佢搵嘢做相繼碰壁，呢段日子佢非常窮，好妒忌同厭惡有錢有勢嘅人。後來，墨索里尼機緣巧合做徂「意大利砌磚師傅及砌磚助理工會」嘅秘書，開始投身政治集會，並喺L'Avvenire del lavoratore發表徂佢頭一篇文章。
墨索里尼早年信社會主義同無神論，1900年加入激進左翼意大利社會黨。1908年2月墨索里尼去到奧匈帝國控制嘅意大利城鎮特倫托，被當地社會黨人介紹到《勞動者嘅未來》做記者。冇幾耐，墨索里尼聯繫到意大利民族統一運動人士巴蒂斯蒂，並開始喺巴蒂斯蒂創立嘅Il Popolo報擔任記者。
1911年因為反對意大利喺利比亞對鄂圖曼帝國嘅軍事行動坐徂五個月監。1912年，佢成為意大利社會黨嘅領導成員同黨報《前進！》嘅記者。1914年第一次世界大戰嘅爆發將墨索里尼嘅思想由極左變成極右，由反干涉主義變成戰爭狂熱，1914年11月5號墨索里尼喺米蘭創建徂右翼干涉主義報紙《意大利人民》。
1922年10月28號墨索里尼號召全國四萬武裝部隊發動「向羅馬進軍」政變，但係意大利嘅警察同軍隊都喺事件上保持中立，實際上只得一萬四千人參加。1922年10月27號國家法西斯黨逼法克塔交出權力，而墨索里尼獲得軍隊、國王埃馬努埃萊三世、商界、反共人士同埋右翼保守派嘅支持，取代被逐嘅法克塔。
出於對內戰同社會主義者反君主制特點嘅擔憂，國家法西斯黨得到國王嘅支持，重得到同年大選壓倒性勝利，攞到三分之二多數嘅議席。繼而墨索里尼喺1925年1月宣佈國家法西斯黨係意大利唯一合法政黨，從而建立徂法西斯主義獨裁統治。
墨索里尼上台後，一直憧憬建立一個新羅馬帝國，同埋懷住對1896年第一次意阿戰爭意大利戰敗嘅復仇心理，意大利以1934年12月一次意屬索馬里同埃塞俄比亞嘅邊界衝突為藉口，拒絕埃方嘅所有和解請求，喺1935年10月3號入侵埃塞俄比亞。
由於意大利有軍事優勢，又違反《日內瓦協議》用芥子毒氣，所以埃塞俄比亞軍隊好快輸澌，首都阿迪斯阿貝巴喺1936年5月5號畀意大利軍隊佔領，國王海爾·塞拉西一世流亡英國，5月7號意大利國王埃馬努埃萊三世宣布吞併埃塞俄比亞帝國使之成為意大利帝國嘅一部份。
西班牙內戰喺1936年7月17號爆發，德國同意大利都支持佛朗哥嗰邊。戰爭初期，西班牙本土嘅國民軍處於不利狀態，於是向德國同意大利提出支援請求，德國派出禿鷹軍團，意大利派出自願軍團，以協助西班牙國民軍。
因德意喺西班牙內戰嘅立場一致，使得兩國關係更加緊密，亦使意大利喺軍事同盟嘅傾向性從傳統嘅英法開始偏向德國。獲得內戰勝利嘅西班牙佛朗哥政權雖然喺意識形態上同軸心國接近，而且亦暗中支持軸心國，但因為內戰已經消耗澌西班牙嘅實力，加上盟軍嘅海上封鎖同西班牙喺經濟上對同盟國嘅依賴，西班牙佛朗哥政權喺第二次世界大戰始終保持中立。
1935年，墨索里尼開始同德國總理希特拉接觸，意德喺1939年5月22號簽訂《鋼鐵條約》。1940年6月10號意大利正式加入軸心國進入第二次世界大戰，同年9月27號，意大利、德國、日本簽署《三國同盟條約》。
捷克斯洛伐克喺第一次世界大戰結束後根據《聖日耳曼條約》由奧匈帝國獨立，並同法國簽徂軍事同盟條約，一旦捷克斯洛伐克畀德國攻擊，英法根據呢條條約同《羅加諾公約》有義務提供協防，捷克斯洛伐克亦同蘇聯簽徂類似條約，但規定必須喺法國履行條約後蘇聯先至有義務提供軍事支持。
德國喺1938年3月12號實現德奧合併後，將注意力轉向有300幾萬日耳曼人住嘅捷克斯洛伐克蘇台德地區，要求嗰度進行「民族自決」，對捷克斯洛伐克作出領土要求。但英法都唔想再爆發戰爭，同時德國軍事實力被大大高估，意大利亦未有一場全面戰爭嘅準備，亦對德國嘅擴張感到憂慮。
喺呢種情況下，墨索里尼做徂德國同英法嘅中間人。喺一連串外交努力失敗後，德國提出要求軍事佔領蘇台德地區，畀捷克斯洛伐克政府拒絕，1938年9月24號，法國宣佈局部軍事動員，呢次係第一次世界大戰後法國頭一次軍事動員。
第二日，捷克斯洛伐克宣佈全國軍事動員，將呢次危機推向頂峰。9月28號，墨索里尼向希特拉建議德、英、法、意四國開會解決爭端，希特拉接受。9月29號，張伯倫、達拉第、希特拉同墨索里尼喺慕尼黑商討點樣解決呢次危機，捷克斯洛伐克代表被排斥喺會議外，蘇聯亦冇被邀請。
1939年3月14號，傾向法西斯主義嘅斯洛伐克喺德國嘅影響同壓力下，宣佈由捷克斯洛伐克獨立。德國武裝佔領徂殘留嘅捷克，並喺3月15號建立波希米亞同摩拉維亞保護國嘅傀儡政權，捷克斯洛伐克實際上已經畀德國吞併。
德國吞併奧地利同逼到捷克斯洛伐克割讓蘇台德地區之後，意大利感覺自己已成為軸心國嘅二流角色。希特拉喺冇預先知會墨索里尼嘅情況下佔領徂剩低嘅捷克斯洛伐克，使墨索里尼決定吞併阿爾巴尼亞以提升意大利喺軸心國入面嘅地位。
1939年3月25號，意大利對阿爾巴尼亞發出最後通牒，要求包括畀意大利軍隊佔領阿爾巴尼亞戰略要地、畀意大利農民喺阿爾巴尼亞以公民身份定居、要求意阿兩國成立關稅同盟，並要求喺4月6號前作出答覆。4月5號，阿爾巴尼亞政府秘密作出一份反建議，被意大利置之不理，並喺4月7號開始經亞得里亞海登陸阿爾巴尼亞，佔領過程中未遇到強烈抵抗。
4月10號，阿爾巴尼亞大部分地區被意大利軍隊佔領，國王索古一世流亡海外，4月12號，阿爾巴尼亞新政府成立，標誌住阿爾巴尼亞正式被意大利王國吞併。由此意大利攞到一塊由陸路進入巴爾幹半島嘅跳板，為1940年入侵希臘埋下伏筆。
納粹德國喺1939年9月1號發動白色方案作戰計劃入侵波蘭，同日，英法大使向柏林發出最後通牒要求德國即刻撤軍，喺冇答覆嘅情況下，英國同法國喺9月3號對德國宣戰，其他國亦相繼加入，第二次世界大戰歐洲戰事爆發，意大利王國繼續保持中立。
1940年5月10號，法國戰役爆發，意大利重係置身事外。喺德軍贏徂法國戰役之後，墨索里尼確信呢場全面戰爭好快就會完，6月10號，意大利對英國同法國宣戰，加入對法作戰。6月22號，德法停戰協定《貢比涅停戰協定》簽署，法蘭西第三共和國政府宣佈投降。
1943年夏天以嚟，意大利嘅戰爭形勢越嚟越弊，墨索里尼喺國內嘅聲望亦跌到谷底。5月13號，軸心國喺突尼斯戰役嘅徹底失敗令意大利喪失澌對北非嘅控制。緊接住7月9號，盟軍發動嘅西西里島登陸戰役更讓形勢雪上加霜。
7月19號，墨索里尼最後一次以意大利王國總理嘅身份同希特拉喺費爾特雷會談，會談期間羅馬受到盟軍猛烈轟炸。7月24號下晝至第二日凌晨，喺政治氣氛空前沉重嘅背景下，大法西斯議會召開第187次會議，迪諾·格蘭迪等人猛烈抨擊墨索里尼，重提出徂對墨索里尼嘅不信任動議，動議以19票贊成同7票反對通過徂，但係呢個投票結果並冇實質意義，因為根據當時嘅意大利憲法，得國王有權罷免總理。
第二日朝早，國王埃馬努埃萊三世召見墨索里尼，同墨索里尼講會解佢職，由巴多格里奧接替佢，同時應承保證佢人身安全。未搞清楚國王真正企圖嘅墨索里尼喺跟住離開時就畀意大利國民憲兵隊包圍，畀一部紅十字會救護車帶走徂，話噉係為徂佢嘅安全起見。
實際上國王埃馬努埃萊三世為徂挽救自己嘅王權，親自落徂逮捕墨索里尼嘅命令。墨索里尼最初被困喺羅馬一個意大利國民憲兵隊兵營，為徂唔畀德國發現，佢喺7月27號被轉移到蓬扎，8月7號又被轉移到馬達萊納嘅海軍基地，最後喺8月27號被轉移至大薩索峯帝王臺一間別墅軟禁。
但喺宣佈停火協定嘅同時，又冇落命令畀意大利軍隊，埃馬努埃萊三世國王同巴多格里奧就逃出羅馬，攪到各地嘅意大利軍隊亂澌龍，德軍迅速佔領大片意大利領土，大批意大利軍人被殺或者被俘虜，有尐就加入德軍，呢次失誤最後亦攪到意大利君主制喺戰後1946年嘅全民投票入面被廢除。
1943年9月12號，納粹德國發動橡樹行動嘅營救計劃，黨衛隊奧托·斯科爾茲內指揮嘅特種部隊用滑翔機空降突襲軟禁墨索里尼嘅別墅，將佢解救至德軍控制下嘅羅馬，跟住轉機至維也納。9月14號，墨索里尼同希特拉喺「狼穴」會面，受希特勒邀請喺意大利北部組建一個受納粹德國保護嘅共和國，即係之後嘅意大利社會共和國，同南部已被盟軍佔領嘅意大利王國分庭抗禮。
新建立嘅意大利社會共和國其實係一個受納粹德國控制嘅傀儡政權。1943年9月，希特拉出動軍隊迅速將意大利嘅東北部分省份同意大利半島外嘅地區佔領並納入德國嘅直接控制。此外希特拉亦確保徂意大利社會共和國嘅軍隊亦喺德軍指揮嘅掌控下。
1943年11月14號喺維羅納召開嘅第一次法西斯共和黨集會起草同發佈徂維羅納宣言。呢部臨時憲法性質嘅宣言確立徂從國家法西斯黨脫離出嚟嘅法西斯共和黨對意大利社會共和國嘅統治同墨索里尼作為國家首腦繼續統治。
1945年4月25號，意大利社會共和國就嚟崩潰，墨索里尼諗住化裝成德國軍人，經意大利北部嘅瑞士乘機逃亡去法西斯西班牙。1945年4月27號，墨索里尼同佢嘅情人克拉拉·貝塔西喺逃去瑞士途中俾意大利抵抗運動嘅共產黨游擊隊第五十二Garibaldi旅截住，並俾一名游擊隊政治委員烏爾巴諾·拉賽羅發現佢嘅身份。
喺墨索里尼被俘嘅第二日，意大利抵抗運動嘅共產黨游擊隊喺未經審判嘅情況下，喺科莫省梅澤格拉鎮嘅朱利諾村槍決徂墨索里尼同佢嘅情人克拉拉·貝塔西。據官方版本嘅事件解釋，執行槍決嘅Valerio上校真名係Walter Audisio。
墨索里尼被處決嘅具體原因同過程有非常多唔同嘅解釋，歷史學界對此仍有爭議。比較普遍嘅解釋係都靈大學Sergio Luzzatto教授喺The Body of Il Duce一書指出墨索里尼同貝塔西係喺1945年4月28號下晝喺朱利諾畀共產黨游擊隊槍決。
4月29號，包括墨索里尼嘅15具屍體被運到米蘭，其中墨索里尼同佢嘅情人克拉拉·貝塔西同另外5人共7具屍體被倒吊喺洛雷托廣場一個加油站頂上示眾。經過驗屍後，墨索里尼嘅屍體被掩埋喺米蘭郊外一個村莊嘅地方墳場，墳墓編號384，為徂避免墨索里尼嘅屍體被發現，冇立墓碑。
1946年4月23號至24號嘅夜晚，3名法西斯主義支持者掘走徂墨索里尼條屍。最初條屍收埋喺當地嘅修道院入面，5月7號，屍體被轉移收埋喺帕維亞卡爾特修道院直到8月畀意大利警方發現。出於政治因素考慮，意大利政府將墨索里尼嘅屍體秘密扣押喺Cerro Maggiore嘅修道院十年，直到1957年，喺墨索里尼遺孀雷切爾·墨索里尼嘅多次請求下，先至還返墨索里尼條屍並同意喺佢鄉下普雷達皮奧落葬。
墨索里尼第二任老婆係雷切爾·墨索里尼，兩人有5名仔囡，分別係大囡埃達·齊亞諾、大仔維托里奧、二仔布魯諾、三仔羅馬諾同孻女安娜·瑪麗亞。羅馬諾嘅老婆Maria Scicolone係演員蘇菲亞羅蘭嘅妹妹，佢哋兩個囡其中一個亞歷山德拉曾經係歐洲議會極右翼政黨成員代表。
戰後嘅意大利憲法取締徂國家法西斯黨，但崛起嘅新法西斯主義運動繼承徂墨索里尼時代嘅思想。前意大利極右翼政黨社會行動黨嘅黨魁係墨索里尼嘅孫女亞歷山德拉。該黨一路同貝盧斯科尼領導嘅右翼意大利力量黨關係密切，其後更加喺2009年併入貝盧斯科尼領導嘅右翼自由人民黨。
佢響東京赤坂區東宮御所出世，老豆係嘉仁。唔知點解，聽講爺爺明治天皇特別鍾意佢，重響佢出世當日即刻改佢個名叫裕仁，乳名迪宮，「裕仁」嘅靈感嚟自易經嘅「益德之裕也」同埋詩經嘅「此令兄弟綽綽有裕」，而「迪宮」嘅靈感就嚟自書經嘅「允迪厥德謨明弼諧」。
因為當時學習院院長係有份參加日俄戰爭嘅陸軍大將乃木希典，而佢兩個仔乃木勝典、乃木保典都先後響日俄戰爭入面陣亡，所以導致佢好受當時天皇睇起，天皇重命令佢要教裕仁成為一個「質實剛健」嘅人。因為乃木，所以裕仁佢自細就崇尚武力，重好尊敬乃木，叫佢做「院長閣下」。
響1912年，爺爺明治天皇駕崩，由老豆嘉仁繼位，而裕仁就升上做皇太子。響爺爺嘅葬禮前兩日，乃木突然拜見嘉仁，重將山鹿素行作嘅《中朝事實》同埋三宅觀瀾作嘅《中興鑑言》送畀裕仁。兩日之後，乃木就同佢老婆靜子響屋企自殺，話要同明治天皇一齊死。
響1918年，久邇宮邦彥王三女良子女王畀人立為裕仁嘅未來老婆。響1921年，裕仁出訪歐洲半年，期間主要係去英、法、比、荷、意五個國家。佢最先去英國，英王佐治五世重親自去倫敦火車站迎接佢。後嚟裕仁佢話「當時嘅英國王室，好多都同我同輩，簡直就令我有『第二個屋企』呢種感覺。
響巴黎嘅時候，裕仁佢著住便服一個人搭巴黎地鐵，係佢人生第一次自己買車飛搭地鐵。但係佢唔知要點做，所以佢響入閘嗰時都一直揸住張車飛唔放，驗票員叫佢放手都唔肯，搞到兩個人拉扯咗幾分鐘，最後激到個驗票員勁嬲。
響訪問期間，裕仁唔單止學咗西方嘅政治結構，對軍事嘅興趣越嚟越大，仲特登攞咗個拿破崙半身像返嚟，後嚟擺咗喺自己書房。當時法國軍人對於裕仁嘅表現好震驚。響佢返嚟日本兩個月之後，老豆嘉仁病得好緊要，於是佢開始攝政。
而裕仁呢次訪行畀人寫成書，總共有九本書，分別係《皇太子殿下台灣行啟記念寫真帖》、《東宮殿下行啟實記》、《皇太子殿下台灣行啟寫真帖》、《皇太子殿下奉迎記念寫真帖》、《皇太子殿下奉迎記念寫真帖》、《行啟記念寫真帖》、《皇太子殿下行啟記念帖》同埋《高雄州行啟記念寫真帖》。
響1926年12月25號，老豆嘉仁駕崩，裕仁正式登基。因為當時日本正漸漸民主化，所以裕仁根據《尚書》一句「百姓昭明，協和萬邦」改元昭和。但係因為裕仁早年嘅經歷，日本好快就由民主化轉為軍事擴張之路。1928年11月10號，裕仁先至響京都御所搞登基大典。
響1927年，日本發生一場銀行大危機，令到時任日本首相田中義一開始響中國東北一帶擴張日本軍事勢力。不過裕仁致力履行立憲君主制，好少過問內閣政策，但係佢對呢啲政策既唔支持又唔反對。諷刺嘅係，一班極端民族主義者要求天皇要絕對服從首相嘅政策，反對立憲民主制，但裕仁又控制唔到班軍國主義分子，為第日戰爭爆發埋下咗隱患。
1930年代，極端民族主義人士開始炮製出一系列暗殺事件。1932年1月，極端民族主義者李奉昌響東京櫻田大門外面嘗試狙擊裕仁，不過最後唔小心炸咗裕仁架副車。同年5月，時任日本首相犬養毅畀人暗殺，標誌住內閣日益畀軍隊控制。
響1936年6月，「皇道派」軍官發動「二二六事件」，最後響裕仁嘅嚴令下被鎮壓，搞到「統制派」成為最大勝出者，而「統制派」控制咗日本政府同埋軍隊。唔單止係咁，日本國內因為二二六事件而開始變得動盪。另外，因為呢件事，裕仁同二細佬雍仁關係轉差。
響1937年，日本發動七七事變，中日戰爭正式開始。日軍因為好大野心，所以好快就佔領咗中國大部分地區。響跟住嘅五年入面，日軍先後佔領東亞同埋東南亞地區，仲將呢啲地區加入「大東亞共榮圈」，而裕仁一直都唔理日軍做嘅嘢，令啲日軍乜都夠膽做，就好似南京大屠殺。
響1940年，日軍參謀本部發聲明，話「如果本年之內都係搞唔掂支那事變，日軍就會響1941年撤兵」。同年六月，裕仁批准由參謀本部提出嘅《加速執行南進政策》，仲話「如果英、美干預，日軍會不顧一切地反撃」。
1941年12月，日本參謀本部決定正式同英、美兩國開戰，發動「大東亞戰爭」。同月7號，日軍偷襲美國夏威夷珍珠港海軍基地，第二日裕仁頒發《對英美兩國宣戰詔書》，一方面同美國開戰，另一方面又入侵馬來亞、菲律賓、印尼、香港同埋緬甸等隸屬英、美嘅殖民地。
1945年3月發生東京大空襲，同月裕仁出外視察災情。同年5月，吹上御苑畀美軍空襲，御苑嚴重受損，但裕仁同老婆良子都冇事。同年8月，美軍先後向廣島、長崎投下原子彈，同時之間又爆發蘇日戰爭，而本身屬於日本嘅庫頁島同埋南千島群島畀蘇聯佔領。
日本響雙重打擊之下，響8月14號召開戰時最高國務會議特別會議，而裕仁最後決定接受波茨坦公告，並且投降。響8月15號，日本正式無條件投降，二戰結束。同一日，裕仁透過無線電廣播，史無前例咁同國民解釋投降嘅原因，呢次畀人叫做「玉音放送」。
響1945年日本畀盟軍佔領之後，駐日盟軍總司令阿頭麥克阿瑟實際上控制住日本，裕仁只係個傀儡。響麥克阿瑟命令下，裕仁響1947年簽署日本國憲法，取代由1889年開始實施嘅大日本帝國憲法。日本國憲法要求日本最高統治權歸人民擁有，議會要實行真正嘅議會制，而內閣總理大臣要係民選出嚟嘅，仲要實權係交畀首相，而原先擁有實權嘅天皇就變為象徵元首，5月正式實行。
響1951年9月，日本簽署《對日和平條約》，響1952年4月正式實行，同年5月舉行「主權回復記念式典」，慶祝日本有返權力。但係呢個時候突然傳出話裕仁要退位，引嚟日本國內好大恐慌。同年10月，裕仁同老婆良子去靖國神社參拜，粉碎咗裕仁要退位呢個謠言。
1971年，裕仁同老婆香淳皇后國事訪問外國，先去歐洲，響1975年再訪問美國，係裕仁第一次以天皇身份訪問外國。響10月佢返嚟日本之後，裕仁響香淳皇后陪同下，響皇居接受日本記者俱樂部嘅訪問，係第一次有天皇接受訪問。
1987年，裕仁響天長節上面作嘔，身體開始轉差。同年8月，佢響皇居入面嘔得好犀利，畀人送往醫院檢查，證實十二指腸嗰邊有問題，第二日證實係「腸阻塞」，所以裕仁響同年9月22號接受胰臟手術，後嚟證實佢同時患上「慢性胰臓炎」。
同年9月18號，裕仁去睇相撲比賽，中途突然發高燒，搞到場比實取消。第二日，裕仁響皇居突然之間嘔血，畀人緊急送往醫院，之後因裕仁失血過多而要接受輸血，手術之後雖然冇死到，但就出現黑色大便，上消化管同時出現問題，另外佢仲證實患上閉塞性黄疸同埋尿毒症。
中華民國國民政府，係中國抗日戰爭嗰陣，喺佔領區成立嘅政府，由大日本帝國控制，汪精衛主持，定都南京。政府1940年成立，佢與日本打仗，由蔣介石主持、已西遷重慶嘅中華民國打對抗。由於佢傀儡政權本質，並非完全自主，因而有汪精衛政權、汪兆銘政權、南京政權、汪偽政府、南京汪偽國民政府等等。
汪精衞係國民黨重要人物，係南京政府嘅靈魂人物。佢之所投日，理由眾說紛芸。最出名嘅說法係認爲中華民國敵唔過日本，爲咗保護佔領區下國民而做，因為日本帝國、納粹德國同意大利王國為首嘅軸心國承認佢嘅政權，但英國同美國為首嘅同盟國唔承認，如果盟軍輸咗畀軸心國，佢可以代替國民政府，佢代表嘅中國仍然為戰勝國一員。
政府雖然傀儡政權，但喺汪精衞之下，仍有相當自主權，德國、意大利同日本承認此國，其它軸心國成員亦承認此國係唯一嘅合法中國政府。同埋有外交領事駐喺各軸心國成員國，呢個政府亦和平收回外國同日本喺中國嘅租界。
羅文祖籍廣西桂平，因抗日戰亂喺廣西百色出世，兩歲開始喺廣州市中心生活及成長，讀完小學同初中，所以可以講得一口標準嘅廣州話。佢細個嗰時成日去中山紀念堂度睇表演。1962年暑假移民香港，做過裁縫。七十年代加入無綫電視，憑一首《前程錦繡》而走紅。
其後佢一直主唱無綫劇集主題曲。後來佢又以一首《激光中》，成功開拓粵語流行曲快歌市場。佢係1960年代末到1990年代喺香港一個好出名嘅歌星，由於香港唔少歌星都係佢徒弟，所以又有「樂壇教父」呢個美譽，亦有人尊稱佢做「歌聖」。
昂山素姬唔係姓「昂山」，佢剩係得名，而無姓，因為緬甸人係無「姓氏」呢個概念。佢嘅名係來自佢屋企人嘅名，「昂山」來自阿爸，「素」來自阿嫲，「姬」來自阿媽。緬甸人會叫佢做「ဒေါ် ေအာင္ဆန္းဆုဳကည္」。
1945年6月19號，昂山素姬喺英屬緬甸仰光出世。1947年，佢阿爸昂山將軍為緬甸獨立同英國談判，同年被政敵暗殺。1960年，15歲嘅昂山素姬跟住做咗印度大使嘅阿媽去咗印度。1964年，喺印度中學畢業後入英國牛津大學聖休學院，得到文學學士學位，主修經濟、哲學與政治，重識咗佢未來老公米高·阿里斯，婚後生咗兩個仔，亞歷山大·阿里斯同金·阿里斯。
1988年3月，為照顧中風病危嘅阿媽，昂山素姬匆匆告別佢老公同兩個仔，返到仰光。同年8月8號，緬甸發生「8888民主運動」，長期執政嘅「社會主義綱領黨」領袖尼溫將軍下台，但新嘅軍政府隨後掌權。爭取民主嘅示威群眾最終遭到軍隊嘅血腥鎮壓。
好多受害者、激進分子同退役高級軍官，要求佢出嚟領導民主運動。深受聖雄甘地嘅非暴力理論影響，昂山素姬開始參與政治，並致力於推行民主制度。佢知道唔可以用以暴制暴嘅手段嚟解決國內嘅危機，因為呢種方法表面上最有效果，實際上會令自己墮落到同軍政府一樣嘅地步。
到咗1988年9月27號，昂山素姬組建咗全國民主聯盟，並出任主席同總書記。全國民主聯盟發展得好快，重做咗全緬最大嘅反對黨。1989年7月20號，軍政府以煽動騷亂罪軟禁昂山素姬，並開出條件，如果昂山素姬肯被軍政府驅逐出境嘅話，就可以獲得自由，但昂山素姬拒絕咗。
1990年，喺巨大嘅國際壓力下，緬甸軍政府於舉行大選，昂山素姬嘅全國民主聯盟壓倒性咁贏咗。正常嚟講，昂山素姬理應成為緬甸嘅總理，但選舉結果被軍方作廢，重宣布民盟係非法組織，拒絕交出政權，繼續監禁昂山素姬。
佢最成功嘅歌曲有《畀我火》、《玫瑰，玫瑰》、《我想要你填滿我》、《半影》、《因爲我愛你》、《所以》、《我嘅老友普瑪》、《我有》、《麥田》、《一個女仔同一把結他》。單曲《玫瑰，玫瑰》賣出兩百萬份，係佢最出名嘅歌。